Iinkathi Ezine Zomnyaka

## '''Iinkathi Ezine Zomnyaka'''

### '''1. Isingeniso'''
Iinkathi zomnyaka ngezinye izinto eziqakathekileko tle eemphakathini esiphila kiwo. Iinkathi zomnyaka zidlala indima ekulu okuyeleliseni iimphakathi ngalokho okungakulindela esikhathini ekiso nanyana esizako. Ezinye zezinto iinkathi zomnyaka eziyelelisa ngazo iimphakathi, kukudla ekufanelwe kutjalwe ngaleso skhathi. Eenhlokwaneni ezilandelako sizokutjheja imihlobo yeenkathi zomnyaka esinazo kanye nemisebenzi nanyana iinzuzo zazo.

### '''2. Imihlobo yeenkathi zomnyaka:'''
Ngokuya kweNational Geographic (2025) isekelwa yiWikipedia (2025), zine (4) iinkathi zomnyaka. Iinkathi zomnyaka lezi yihlobo, isiruthwani, ubusika nesilimela.

#### '''2.1.    Ingabe kuyini ihlobo na?'''

Ihlobo kusikhathi somnyaka lapho ubujamo bezulu butjhisa khulu begodu kunezulu elinengi. Ngokuya kweLive Science (2025) isekelwa nguTrenberth (1983) ihlobo esikhathini esinengi libonakala ngemithi notjani obuhlaza khulu begodu iintjalo zakhona zibazihle. Ukungezelela, kanti nefuyo nayo iyanona ngombana amadlelo anokudla okunengi tle. Nasitjheja bonyana ihlobo lingena beliphume nini na, sifunyana bona lingena ngoNobayeni begodu liphuma ekupheleni kukaMhlolanja (National Geographic 2025).

#### '''2.2.    Kuyini isiruthwani na?'''

Isiruthwani kusikhathi somnyaka lapho amazinga wobujamo bezulu ehla khona begodu nemithi sele ithoma ukulahlekelwa mbala yawo ehlaza iba zotho (National Geographic 2025; noTrenberth 1983). Ukungezelela, namakari wemithi athoma ukusuka nanyana ukuwa. Ngalesi isikhathi, ifuyo ithoma ukuzilungiselela isikhathi somnyana esibudisi, ubusika, njengombana nokudla nakho kuthoma ukuncipha (Live Science 2024). Isiruthwani sona sikhathi somnyaka esilandelwa busika, ekutjho bonyana sithoma ngoNtaka kuphikela ekupheleni kukaSihlabantakana (National Geographic 2025).

#### '''2.3.    Kuyini ubusika na?'''

Ubusika kusikhathi somnyaka esibudisi khulu, lokha nasiqala ifuyo neentjalo. Ngokuya kweLive Science (2025) ubusika sikhathi somnyaka lapho amazinga wobujamo bezulu aphasi khulu begodu kumakhaza. Ukungezelela, kwezinye iindawo ebusika akuni izulu kodwana kuba negabhogo. INational Geographic (2025) isekelwa yiTwinkl (2025) iveze bonyana ebusika ifuyo iyonda, kanti iintjalo ezinye ziyafa ngebanga lokutlhogeka kokudla namanzi. Ukungezelela, nabantu bezwa abakhaza khulu bagcine bagawula imithi eminengi ukuphemba umlilo. Ubusika kusikhathi somnyaka leso esilandela isiruthwani, ekutjho bona sithoma ekuthomeni kukaMrhayili kufikela ekupheleni kukaVelabahlinze (National Geographic 2025).

#### '''2.4.    Kuyini isilimela na?'''

Isilimela kusikhathi somnyaka leso esingatjho bona sikhathi esiletha ithemba eentjalweni, ebantwini nefuyweni. ITwinkl (2025) isekele iphuzulu leli lokha nayiveza bonyana isilimela kusikhathi somnyaka lapho amazinga wobujamo bezulu athoma ukukhuphuka begodu neentjalo zithoma ukutlhurha. Kodwana, kubuye kube nemililo eminengi yommango ezenzakalekako ngesikhathi lesi somnyaka. Ngokuya kweNational geographic (2025) isilimela kusikhathi somnyaka leso esilandela ubusika begodu sitjengisa bonyana ubusika buphelile. Ngamanye amagama, isikhathi lesi sithoma ekuthomeni kukaRhoboyi kufikela ekupheleni kukaKhukhulamungu.

### '''3. Ingabe iinkathi zomnyaka ziletha ini eemphakathini na?'''
1.    Iinkathi zomnyaka zibikela imiphakathi, iintjalo nefuyo mayelana nobujamo bebhoduluko ebangalilindela. Ngokuya kweTwinkl (2025) iikhathi zomnyaka zilitshwayo lokuthi abantu neentjalo nefuyo kufanele baphile njani ngaleso skhathi njengokuthi ebusika kufanele abantu bambathe ngokufudumeleko ngombana kunamakhaza, igabhogo nerhwaba imbala.

2.    Zilethela imiphakathi nefuyo ukudla okuhlukileko nekghonakalo yokutjala. Ngokuya kweLive Science (2025) iintjalo nokudla okutholakala ehlobo kuhlukileko nalokho okutholakala ebusika; isibonelo, amakhabe atholakala ehlobo kodwana ebusika akatholakali.

3.    Iinkathi zomnyaka zidlala indima ekulu ngaphasi kwezamaphilo womphakathi. Ngokuya kweNational Geographic (2025) ehlobo kutholakala iinhlahla ezinengi zokwelapha njengoba namagulo ayanda; kodwana, ebusika amagula ayancipha njengombana kumakhaza khulu.

### '''4. Isiphetho'''
Iinkhathi zomnyaka ziqaketheke khulu eemphakathini begodu zidlala iindima ezikulu efana nokuyelelisa abantu ngokudla ekufanele bakudle, ukulawuleka kwamagulo kanye namazinga wokutjhisa. Ngalokho-ke, kuqakathekile bonyana ilwazi lazo silazi begodu sihlale siziyelelile ukuze sizuze kizo.

### '''5. Umthombolwazi'''